Kantonsschule Enge

D Kantonsschuel Ängi (amtlich Kantonsschule Enge), umgangspraachlich d Kanti Ängi, isch es Gymi im Chreis zwei i de Stadt Züri. Geografie S Gymi liit im Quartier Ängi grad näbed em Bahnhof Ängi beziehigswis de Tramhaltestell Bahnhof Ängi / Bederstrass. Es liit a de Steinentischstrasse 10, 8002 Zürich. Grad näbed de Kanti Ängi ligged d Kanti Freudebärg und s Liceo Artistico. Agebot D Kanti Ängi bestaht us enere HMS (Handelsmittelschuäl) und eneme Gymi. S Gymi het mehreri Profilagebot: Neuspraachlich (Italiänisch, Russisch, Spanisch, Änglisch) Philosophie, Pädagogik und Psychologie Wirtschaft und Rächt (mit und ohne Änglischimmärsion ab em dritte Jahr) Däzue gits noh de Akzent Campus, wo es Zuäsatzagebot für d Profil Wirtschaft Rächt und Neuspraachlich Spanisch isch. Er setzt en Akzent für d Theme Nachhaltigkeit und Zämmäarbet. Er probiert au d Verstärchig vo Kompetänze, wo für d Bewegig i de Wält i de Zuäkunft nötig sind. Persone De aktuelli Rektor isch de Moritz Spillmann. Es git drüü Prorektore, nämlich de Silvio Stucki, d Daniela Schwarz und de Dominique Fluri. Ussertdem gits au noh e Adjunktin, d Patricia Eichholzer. Weblink Website vo de Kantonsschuel Ängi Fuessnote